Eta Aquariïdes - Wikipedia
Moederliggaam Halley se Komeet
Regte klimming 22h 20m
Voorkoms 21 April – 20 Mei
Hoogtepunt 6 Mei
Spoed 66 km/s
Sterre per uur Maksimum 30
Die Eta Aquariïdes is ’n meteoorreën wat met Halley se Komeet verbind word. Dit is elke jaar van omstreeks 21 April tot 20 Mei te sien, met sy hoogtepunt op 6 Mei. Anders as die meeste ander jaarlikse reëns is daar nie ’n skerp toename nie, maar eerder ’n redelike tempo wat oor ’n week strek, rondom sy hoogtepunt. Die meteoroïdes wat verantwoordelik is vir die Eta Aquariïdes het honderde jare gelede van Halley se Komeet afgeskei. Die komeet se huidige wentelbaan is te ver van die Aarde af om ’n bron van meteore te wees.
In die Suidelike Halfrond is die Eta Aquariïdes waarskynlik die beste sterrereën. In die Noordelike Halfrond is dit nie so skouspelagtig soos die Leonides nie.
Die reën kry sy naam van die sterrebeeld Waterdraer (Aquarius) omdat sy oënskynlike uitstralingspunt naby een van die sterrebeeld se helderste sterre, Eta Aquarii, is. Die hoogtepunt is sowat een meteoor per minuut, maar in die noorde is dit heelwat minder weens die lae ligging van die uitstralingspunt.
Die beste tyd om dit te sien is, nes by ander reëns, in die vroeë oggendure. Die beste plek is suid van die ewenaar, tot by 30 grade suid.
↑ 1,0 1,1 1,2 Gary W. Kronk. “Observing the Eta Aquarids”. Meteor Showers Online. URL besoek op 2013-05-04.
↑ 2,0 2,1 2,2 Robert Lunsford. “Viewing the 2013 Eta Aquariid Meteor Shower”. American Meteor Society. URL besoek op 2013-05-04.
↑ Skouspel van naghemel binnekort aan die gang, Die Burger Oos-Kaap, 26 April 1995. URL besoek op 17 April 2016.
Wêreldwye besigtigingstye vir die Eta Aquariïde-meteoorreën van 2016
Waarneming en geskiedenis van die Eta Aquariïdes
Ontsluit van "https://af.wikipedia.org/w/index.php?title=Eta_Aquariïdes&oldid=1464246"
Die bladsy is laas op 26 Junie 2016 om 15:04 bygewerk.